Source: http://docplayer.hu/27077539-A-kuria-vegzese-a-tanacs-tagja-dr-kozma-gyorgy-a-tanacs-elnoke-dr-horcherne-dr-marosi-ildiko-eloado-biro-dr.html
Timestamp: 2018-06-23 12:48:51+00:00

Document:
A KÚRIA végzése. A tanács tagja: dr. Kozma György a tanács elnöke; dr. Hörcherné dr. Marosi Ildikó előadó bíró, dr. - PDF
Download "A KÚRIA végzése. A tanács tagja: dr. Kozma György a tanács elnöke; dr. Hörcherné dr. Marosi Ildikó előadó bíró, dr."
1 A KÚRIA végzése Az ügy száma: A tanács tagja: dr. Kozma György a tanács elnöke; dr. Hörcherné dr. Marosi Ildikó előadó bíró, dr. Balogh Zsolt bíró Kérelmező: Dr. Cz. Cs. A. Kérelmezett: Nemzeti Választási Bizottság (Budapest, V. kerület Alkotmány u. 3.) A felülvizsgálati kérelmet előterjesztő fél: kérelmező Az ügy tárgya: A Nemzeti Választási Bizottság 111/2016. számú határozata Rendelkező rész A Kúria a Nemzeti Választási Bizottság 111/2016. számú határozatát megváltoztatja; megállapítja, hogy a lineáris médiatartalom-szolgáltatást nyújtó TV2 Média Csoport Korlátolt Felelősségű Társaság szeptember 27-én 22:50 perckor három alkalommal, Szeretem Magyarországot és szavazok október 2-án. jelmondatú, valamint a Szavazzon október 2-án! jelmondatú műsorszám közlésével megsértette a választási eljárás politikai reklám közzétételére vonatkozó rendelkezését; kötelezi a szolgáltatót, hogy e végzés rendelkező részét a határozat közlésétől számított három napon belül a jogsértő közlésekkel azonos napszakban és ahhoz hasonló módon tegye közzé; megállapítja, hogy a felülvizsgálati eljárás illetékét az állam viseli. A végzés ellen jogorvoslatnak nincs helye. Indokolás Az ügy alapjául szolgáló tényállás [1] A TV2 Média Csoport Korlátolt felelősségű Társaság (a továbbiakban: műsorszolgáltató) szeptember 27-én 22:50 perckor az alábbi, 22 másodperces műsorszámot adta közre: 00:00:00 00:00:02 Társadalmi célú reklám 00:00:02 00:00:05 Egy fiatal férfi a következőket mondja: Szeretem Magyarországot és szavazok október 2-án.
2 00:00:06 00:00:09 Egy idősebb úr a következőket mondja: Szeretem Magyarországot és szavazok október 2-án. 00:00:10 00:00:13 Egy fiatal hölgy a következőket mondja: Szeretem Magyarországot és szavazok október 2-án. 00:00:13 00:00:16 Kék háttéren fehér betűkkel kiírva és alatta narráció: Szavazzon október 2-án! 00:00:16 00:00:22 Fehér alapon szöveg és a magyar címer Készült Magyarország Kormánya megbízásából. 00:00:19 00:00:22 Társadalmi célú reklám [2] A magánszemély kérelmező szeptember 28-án kifogást nyújtott be a kérelmezetthez a választási eljárásról szóló évi XXXVI. törvény (a továbbiakban: Ve.) 208. (1) bekezdés alapján. Arra hivatkozott, hogy a műsorszolgáltató lineáris média-szolgáltatásában szeptember 27-én 22:50-kor társadalmi célú reklámként közzétett, a október 2-án megtartott népszavazáson való részvételre buzdító műsorszám a választási eljárásról szóló évi XXXVI. törvény (a továbbiakban: Ve.) 2. (1) bekezdés a), c) és e) pontjába, 146. a) pontjába és 147/F. (2) bekezdésébe, a népszavazási eljárásról szóló évi CCXXXVIII. törvény (a továbbiakban: Nsztv.) 69. -ába, valamint a médiaszolgáltatásokról és a tömegkommunikációról szóló évi CLXXXV. törvény (a továbbiakban: Mttv.) pontjába ütközően törvénysértő volt. [3] A kérelmező álláspontja értelmében a műsorszám politikai reklámnak volt tekinthető, amelyet ezért a Kormány 50 perces időkerete terhére lehetett volna csupán közzétenni. [4] A kérelmezett a 111/2016. számú határozatában a kifogást elutasította. A kérelmezett indokolásában célja szerint megkülönböztette a társadalmi célú reklámot a politikai reklámtól azzal az érveléssel, hogy az előbbi közérdekűsége kizárja politikai aktorok népszerűsítését, támogatásra való ösztönzését. A Kúria és az Alkotmánybíróság jogértelmezésére hivatkozással a népszavazáson való részvételre a Kormány megbízása alapján ösztönző médiatartalom közérdekűsége nem vonható kétségbe. [5] Az általános megfontolásokat követően a kérelmezett a konkrét tényállás alapján arra a következtetésre jutott, hogy a vitatott médiatartalom nem a választói akarat befolyásolását célozta, az Alaptörvény XXVIII. cikk (7) bekezdése szerinti alapjog gyakorlását szorgalmazta, így nem hordozott politikai üzenetet. A műsorszám közérdekű üzenetnek minősült, amely közvetetten azt a célt szolgálta, hogy a népszavazás intézménye töltse be funkcióját, az adott kérdésben megvalósulhasson a közvetlen demokrácia. [6] A kérelmezett a köztudomású tény fogalmának definiálása mellett kifejtette, hogy a népszavazási kampányban résztvevők eltérő álláspontja miatt, bizonyítékok nélkül nem volt köztudomású ténynek tekinthető az, hogy a Kormánnyal ellentétes álláspontot képviselők a népszavazástól való távolmaradásra szólítottak fel. Ezért a kérelmező bizonyításának hiányában nem fogadta el azt a kérelmezői álláspontot, amely szerint a vitatott műsorszámot az ellentétes politikai álláspont összefüggésében politikai reklámnak, ezért a Kormány 50 perces időkeretének terhére kellett volna közzétenni. 2 A felülvizsgálati kérelem [7] A kérelmező felülvizsgálati kérelmében a támadott határozat megváltoztatását és annak megállapítását kérte, hogy a médiaszolgáltató a műsorszám közlésével megsértette a Ve. 2. (1)
3 3 bekezdés a), c), és e) pontjait, az Nsztv a alapján alkalmazandó Ve. 147/F. (2) bekezdését. Utalt a Ve a) pontja alapján alkalmazandó Mttv pontjában foglaltakra is. [8] Felülvizsgálati kérelmét azzal indokolta, hogy a kérelmezett helytelen jogértelmezéssel jutott arra következtetésre, hogy (...) a népszavazáson való részvételre buzdító Kormány a kampányidőszakban tájékoztató tevékenységet végez, míg a nem-mel szavazásra buzdító Kormány kampánytevékenységet. [9] A Kúria Kvk.III /2016/3. számú határozatát idézte azzal összefüggésben, hogy a népszavazási kampányban a népszavazás bojkottja is önálló álláspontként jelent meg. [10] A kérelmezett a Fővárosi Törvényszék eseti döntésére hivatkozással kifejtette, hogy a társadalmi célú reklám és a politikai reklám megkülönböztetését a műsorszám tartalmának minősítése határozza meg. A döntés indokolása [11] A felülvizsgálati kérelem részben megalapozott. [12] A felülvizsgálati kérelem alapján a Kúriának abban a jogkérdésben kellett állást foglalnia, hogy a műsorszolgáltató helyesen minősítette-e a vitatott műsorszámot társadalmi célú reklámnak. [13] Az Mttv pontja értelmében a társadalmi célú reklám a politikai reklámnak nem minősülő, üzleti érdekeltséget nem tartalmazó, reklámcélokat nem szolgáló, ellenérték fejében vagy anélkül közzétett felhívás vagy közérdekű üzenet, amely valamely közérdekű cél elérése érdekében kíván hatást gyakorolni a médiaszolgáltatás nézőjére vagy hallgatójára. A társadalmi célú reklám esetében fogalmi elem a nézőben (hallgatóban) a hatás kiváltása, a célcsoport véleményének befolyásolása, annak középpontjában azonban nem egy párt, politikai aktor véleménye, álláspontja, hanem a közérdek áll. [14] A választási (országgyűlési, helyi önkormányzati és az európai parlamenti képviselők megválasztása) és a népszavazási eljárásokban a minél nagyobb számú választópolgári részvétel elérése közérdekű cél. A magas részvételi arány növeli a választások és a népszavazás eredményének a legitimitását {Kúria Kfv.IV /2016/3., Indokolás [23]}. Ezért a szavazáson való részvételre buzdítás olyan közérdekű üzenet, amely a nép általi közvetlen vagy közvetett hatalomgyakorlás megvalósulása érdekében kíván hatást gyakorolni a műsorszám nézőjére, hallgatójára. [15] Az Nsztv a értelmében [o]rszágos népszavazási kampányidőszakban politikai reklámot a kezdeményezés szervezői ( ) tehetnek közzé. A politikai reklám fogalmát a Ve a) pontjában hivatkozott Mttv pontja adja meg, amely szerint a politikai reklám valamely párt, politikai mozgalom vagy a Kormány népszerűsítését szolgáló vagy támogatására ösztönző, illetve azok nevét, célját, tevékenységét, jelszavát, emblémáját népszerűsítő, a reklámhoz hasonló módon megjelenő, illetve közzétett műsorszám. Azokat a műsorszámokat kell politikai reklámnak tekinteni, amelyek a Kormány népszerűsítésére, a Kormány álláspontjának a támogatására felhívó tartalommal rendelkeztek. [16] Helyesen állapította meg a kérelmezett határozatában, hogy a társadalmi célú reklám és a politikai reklám közötti alapvető különbség az, hogy az előbbi közérdekű cél elérése érdekében kíván hatást gyakorolni a médiatartalom nézőjére (hallgatójára), az utóbbi célja a párt, mozgalom vagy a Kormány népszerűsítése, illetve a támogatásra való ösztönzés. A Kúria ezért osztotta a kérelmezett
4 4 azon megállapítását is, amely szerint a népszavazáshoz való jog gyakorlására felhívó kormányzati aktivitás közérdeket szolgál. [17] A Kormányt ugyanakkor, mint az országos népszavazásra javasolt kérdés szervezőjét az Nsztv a alapján megilleti a kampányidőszakban a Ve a szerinti politikai reklám kampányeszköze is. [18] A társadalmi célú reklám és a politikai reklám szoros tartalmi kapcsolatot mutat. Erre utal az Mttv. fentiekben hivatkozott és 64. pontjainak megfogalmazása is: a műsorszám akkor minősül társadalmi célú reklámnak, ha nem politikai reklám. Következésképpen ha a műsorszámban nincs olyan elem, amelynek célja a jelen tényálláshoz kötődően a Kormány népszerűsítése, vagy a Kormány támogatásának ösztönzése. [19] A kérelmezett számára a tényállás megállapítása tekintetében kötöttséget jelentő Ve. 43. (1) bekezdésével szemben a Kúria előtti jogorvoslati eljárásban érvényesül a Polgári perrendtartás (a továbbiakban: Pp.) [Nsztv. 1. (1) bekezdése, Ve (2) bekezdése]. A Pp (3) bekezdése értelmében [a] bíróság az általa köztudomásúnak ismert tényeket valónak fogadhatja el. Ugyanez áll azokra a tényekre is, amelyekről a bíróságnak hivatalos tudomása van. Ezeket a tényeket a bíróság akkor is figyelembe veszi, ha azokat a felek nem hozták fel, köteles azonban a feleket e tényekre a tárgyaláson figyelmeztetni. [20] A Pp. hivatkozott rendelkezése többirányú tartalommal bír. Eszerint a bíróság előtti eljárásban azokat a tényeket nem kell bizonyítani, amelyeket a bíróság köztudomásúnak fogad el, illetve az olyan tényeket, amelyekről a bíróságnak hivatalos tudomása van. Végül a Pp. az ilyen tények esetében hivatalbóli mérlegelést enged a bíró számára. [21] Ahogy arra a kérelmező hivatkozott felülvizsgálati kérelmében, a Kúria Kfv.I /2016. számú végzését megelőző eljárásban már szembesült azzal a ténnyel, hogy a kampányidőszakban voltak a részvételtől való távolmaradásra ösztönző kampánymagatartások is {Indokolás [22]}. A Kúriának tehát hivatalos tudomása van arról, hogy a kampánynak nem csak a feltett kérdés mikénti megválaszolása, hanem a részvétel vagy a távolmaradás is részét képezte, a választópolgári döntést tehát a kampányban résztvevők részéről többirányú befolyás érte. [22] A kifejtettek alapján a jelen ügyben megállapítható volt, hogy a népszavazási kampányban a politikai diskurzus részét képezte a részvételre és a népszavazástól való távolmaradásra ösztönző kampánytartalom. Ebben a kontextusban hangsúlyozandó, hogy kampányidőszakban a Kormány megbízásából készült, a részvételre ösztönző reklám nem függetleníthető a népszavazás szervezőjének céljától. Ezáltal a közlésben megjelent a Kormány támogatására való ösztönzés, ami azonban a politikai reklám ismérve. Mivel az Mttv pontja esetén a műsorszám akkor minősül társadalmi célú reklámnak, ha az nem politikai reklám, ezért a műsorszám önmagában vett közérdekű célját a jelen népszavazási kampány tartalma és iránya felülírta. [23] A Kúria megállapította, hogy szemben a kérelmezett felülvizsgált határozatával a műsorszolgáltatónál szeptember 27-én 22:50 perckor közzétett 22 másodperces műsorszám az Mttv és 64. pontjai alapján nem társadalmi célú reklámnak, hanem a Ve a) pontjában foglalt politikai reklámnak minősíthető. [24] A Kúria a Kvk.III /2016/3. számú határozatával helybenhagyta a Nemzeti Választási Bizottság 88/2016. számú határozatát, amely nem minősítette jogszerűtlenek Sopron Megyei Jogú Város Önkormányzatának azon határozati javaslatait, amelyek szerint Sopron Megyei Jogú Város Önkormányzata egyetért és támogatja a Magyar Kormány kötelező kényszerbetelepítés elleni
5 5 népszavazását, ezért arra kéri a soproni választópolgárokat, hogy vegyenek részt a október 2- ai népszavazáson. A Kúria fenti döntése értelmében a kérelmező Nsztv ának megsértésre hivatkozása téves, hiszen az érintett határozatok nem minősülnek politikai reklámnak. [25] A Kúria jelen ügyben hangsúlyozza, hogy a tényállás lényeges elemeiben tér el a Kvk.III /2016/3. számú határozat tárgyától. Míg az önkormányzatok esetén nem, addig jelen ügyben az Nsztv a alkalmazható, hiszen a reklámot a népszavazás szervezője tette közzé. A jelen ügyben az eldöntendő kérdés nem az volt, hogy a népszavazáson való részvételre buzdítás és meghatározott tartalmú döntésre ösztönzés megengedett-e vagy nem, mert számos kúriai döntés szól arról, hogy a népszavazás szervezője, a Kormány ilyen magatartást tanúsíthat, folytathat kampánytevékenységet. Jelen ügyben azt kellett eldönteni, hogy a műsorszolgáltatónál megjelent reklám társadalmi célú vagy politikai reklám-e, azaz alkalmazhatóak-e rá a médiaszolgáltatásban közzé tehető politikai reklámra vonatkozó, a népszavazási eljárásban is irányadó törvényi rendelkezések. Jelen ügyben tehát médiafelületen történő reklám megjelenéséről van szó, amelyre vonatkozó szabályok eltérnek a korábbi ügyhöz kapcsolódó szabályrendszertől. [26] Az Mttv. 32. (1) bekezdése értelmében a politikai reklám, a közérdekű közlemény és a társadalmi célú reklám mint műsorszám közzétételének megrendelője nem gyakorolhat szerkesztői befolyást a műsorszolgáltatóra. A tartalom minősítése és a megfelelően minősített tartalom jogszerű közreadása a műsorszolgáltató felelőssége, aki a 32. (3) bekezdése értelmében [v]álasztási kampányidőszakban a választási eljárásról szóló törvény szabályai szerint (...) járhat el. [27] A Ve. 147/F. (2) bekezdése értelmében az országosan is elérhető lineáris médiaszolgáltatást nyújtó médiaszolgáltatónak [a] politikai reklám közzétételére a 147/A 147/E. rendelkezéseit a 147/A. (3) bekezdése kivételével kell megfelelően alkalmaznia (...). A Ve. 147/A. (4) bekezdése szerint [a] közszolgálati médiaszolgáltató naponta három alkalommal, a 6-8, és óra között kezdődő idősávokban, megszakítás nélkül köteles biztosítani a politikai reklámok közzétételét. (...) A felülvizsgálati kérelem, valamint annak mellékleteként, a műsorszámot tartalmazó CD tanúsága szerint a vitatott műsorszám szeptember 27-én 22:50 perckor, tehát nem a megfelelő idősávban került adásba. Ezért sérült az Mttv. 32. (3) bekezdése folytán alkalmazandó Ve. 147/A. (4) bekezdése is. [28] Az országosan is elérhető lineáris médiaszolgáltatást nyújtó médiaszolgáltató augusztus 12-én politikai reklám közzétételére bejelentkezett, így a Ve. 147A-F. -okban foglaltaknak megfelelően vállalta, hogy összesen 300 perc közzétételi időtartamban, a Kormány és az Országgyűlésben képviselő-csoporttal rendelkező pártok számára percben közlési lehetőséget biztosít. [29] A Kúria a fentiek szerint, a Ve (2) bekezdés a) pontja alapján megállapította a jogszabálysértés tényét. A kérelmező kifogásában és felülvizsgálati kérelmében sem bizonyította, hogy a műsorszolgáltató a helytelenül társadalmi célú reklámként közölt műsorszámot a Kormány 50 perces időkeretét túllépve sugározta, ezért a Ve. 147/F. (2) bekezdésének megsértését, valamint a Ve. alapelvi szabályainak megsértését nem lehetett megállapítani. [30] A Kúria a Ve (5) bekezdés b) pontja alapján a kérelmezett határozatát megváltoztatta, a 218. (2) bekezdés a) pontjának alkalmazása mellett, a Ve (1) bekezdés c) pontja alapján köteleznie kellett a médiaszolgáltatót határozata rendelkező részének a közléstől számított három napon belül a jogsértő közléshez hasonló módon történő közzétételére. A Kúria a Ve (2) bekezdés b) szerinti jogsértéstől való további eltiltást és a d) pontja szerinti bírság kiszabását nem tartotta indokoltnak. A döntés elvi tartalma
6 6 [31] A műsorszám önmagában társadalmi célú reklámnak minősül, ha abban nem jelenik meg a szervező népszerűsítésének, vagy a szervező támogatásának ösztönzésére irányuló cél. A műsorszám közérdekű célját azonban a népszavazási kampány tartalma és iránya felülírhatja. Alkalmazott jogszabályok: [32] évi XXXVI. törvény 146., 147/F. (2) bekezdés, 231. (5) bekezdés b) pont, évi CCXXXVIII. törvény 69. ; évi CLXXXV. 32., pont, 64. pont; évi III. törvény 163. (3) bekezdés. Záró rész [33] A Kúria a felülvizsgálati kérelmet a Ve (2) bekezdése értelmében nemperes eljárásban bírálta el. [34] A Kúria az illetékekről szóló többször módosított évi XCIII. törvény 5. -a alapján, figyelemmel a 6/1986. (VI. 26.) IM rendelet 14. -ára is, megállapította, hogy az eljárási illeték az állam terhén marad. [35] A jogorvoslatot a Ve (5) bekezdése zárja ki. Budapest, október 10. dr. Kozma György sk. a tanács elnöke; dr. Hörcherné dr. Marosi Ildikó sk. előadó bíró; dr. Balogh Zsolt sk. bíró A kiadmány hiteléül: tisztviselő

References: KÚRIA 
 KÚRIA 
 KÚRIA 
 Kúria 
 Kúria 
 Kúria 
 Kúria 
 Kúria 
 bíróság 
 bíróság 
 bíróság 
 bíróság 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria